ກອງທັບປາກິສຖານ ເຕືອນສະຫະລັດ (ເບິ່ງຮູບສະລາຍດ໌)
ປາກິສຖານ ເຕືອນສະຫະລັດ ກ່ຽວກັບການບຸກໂຈມຕີ ໃນອະນາຄົດ ຢູ່ໃນດິນແດນຂອງຕົນ.
ກອງທັບປາກິສຖານເຕືອນໃນວັນພະຫັດວານນີ້ວ່າ ຕົນຈະ ທົບທວນເບິ່ງການຮ່ວມມືທາງທະຫານແລະທາງສືບລັບກັບ ວໍຊິງຕັນຖ້າສະຫະລັດຫາກຍັງສືບຕໍ່ທຳການໂຈມຕີຢູ່ໃນ ດິນແດນປາກິສຖານ ຖະແຫຼງການດັ່ງກ່າວແມ່ນສະບັບທຳອິດທີ່ອອກໂດຍກອງ ທັບປາກິສຖານນັບແຕ່ໜ່ວຍກ້າຕາຍຂອງສະຫະລັດໄດ້ ບຸກເຂົ້າໄປສັງຫານຫົວໜ້າກຸ່ມກໍ່ການຮ້າຍອາລກາຍດາ ນາຍ Osama bin Laden ໃນຕອນເຊົ້າຂອງມື້ວັນຈັນ ແລ້ວ ຖະແຫຼງການເວົ້າວ່າ ເຈົ້າໜ້າທີ່ທະຫານສະຫະລັດ ໃນປາກິສຖານຈະຖືກຕັດລົງໃຫ້ເຫຼືອໃນລະດັບໜ້ອຍທີ່ສຸດ ເທົ່າທີ່ເປັນໄປໄດ້ ແຕ່ໃນຂະນະດຽວກັນກໍຍອມຮັບວ່າໄດ້ ມີການຂາດຕົກບົກຜ່ອງໃນການດຳເນີນຄວາມພະຍາຍາມ ຂອງປາກິສຖານເພື່ອຊອກຫາໂຕນາຍ bin Laden ບໍ່ເທົ່າໃດຊົ່ວໂມງກ່ອນໜ້ານັ້ນລັດຖະມົນຕີກະຊວງການຕ່າງປະເທດປາກິສຖານທ່ານ Sal- man Bashir ໄດ້ກ່າວຫາສະຫະລັດວ່າໄດ້ລ່ວງລະເມີດຕໍ່ອະທິປະໄຕຂອງປາກິສຖານໂດຍ ທຳການໂຈມຕີທີ່ບໍ່ໄດ້ແຈ້ງໃຫ້ອິສລາມາບັດຮູ້ຫຼືໃຫ້ການອະນຸມັດ ທ່ານໄດ້ເຕືອນເຖິງຜົນຮ້າຍແຮງທີ່ຕິດຕາມມາ ຕໍ່ປະເທດໃດກໍຕາມທີ່ທຳການປະຕິບັດງານ ທາງທະຫານ ໂດຍບໍ່ໄດ້ຮັບອະນຸຍາດຢູ່ໃນດິນແດນປາກິສຖານ ໂດຍເວົ້າວ່າ ກຳລັງຮັກ ສາຄວາມສະຫງົບຂອງປາກິສຖານໃຊ້ສິດທິອັນສັກສິດຂອງເຂົາເຈົ້າປົກປ້ອງປະເທດຊາດ ເຈົ້າໜ້າທີ່ສະຫະລັດກ່າວວ່າ ຕົນບໍ່ໄດ້ແຈ້ງໃຫ້ປາກິສຖານຊາບລ່ວງໜ້າ ຕໍ່ການບຸກເຂົ້າໄປ ຈັບທີ່ເມືອງ Abbottabad ຍ້ອນມີຄວາມວິຕົກກັງວົນວ່າ ຜູ້ໃດຜູ້ນຶ່ງ ໃນການຈັດຕັ້ງຂອງ ປາກິສຖານອາດຈະແຈ້ງໃຫ້ນາຍ bin Laden ຊາບຊຶ່ງຈະອຳນວຍໃຫ້ຜູ້ກ່ຽວຫຼົບໜີໄປໄດ້ ທ່ານ Bashir ໄດ້ປະຕິເສດຕໍ່ການກ່າວຫາທີ່ວ່າເຈົ້າໜ້າທີ່ໃນໜ່ວຍສືບລັບປາກິສຖານບໍ່ມີ ຄວາມສາມາດຫຼືສົມຮູ້ຮ່ວມຄິດກັບກຸ່ມກໍ່ການຮ້າຍອາລກາຍດາແລະເວົ້າວ່າ ປະວັດໃນການ ຕໍ່ຕ້ານພວກກໍ່ການຮ້າຍຂອງປາກິສຖານແມ່ນບໍ່ມີໃຜທໍ່ທຽມ ເບິ່ງຮູບສະລາຍດ໌ກ່ຽວກັບການປະທ້ວງຕໍ່ຕ້ານສະຫະລັດ ເລື້ອງບິນລາດິນ ຢູ່ປາກິສຖານ